GRUP+3+-+CONTE+C1


 * GRUP 3 - CONTE INICIAL C1 **


 * 27 d'octubre **


 * Escola Itaca **


 * Títol: Un cap de setmana inesperat **

Fa molt temps, en un santuari d’animals a un bosc d’Anglaterra, hi vivia una parella d’avis que cuidava els animals i s’encarregava del seu funcionament. Tenien una filla i un fill que vivien a la ciutat i quatre netes, dos de cada fill. El fill tenia dues filles, l’Antonella i l’Àmbar i, la filla, la Lídia i la Xusa. Les cosines Antonella i Lídia eren molt amigues i la Xusa i l’Àmbar també. Un cap de setmana de primavera, van anar tots a veure els avis. Els avis, per celebrar la visita de la família, van organitzar un pícnic al bosc. Van passar un dia fantàstic amb un menjar boníssim que havien preparat amb productes de la masia. Quan van acabar, mentre els avis i els pares parlaven, les nenes se’n van anar a jugar. A l’hora de recollir, les netes es van repartir la feina: l’Antonella i la Lídia recollirien la brossa i l’Àmbar i la Xusa s’encarregarien de llençar-la al contenidor. Però aquestes últimes, l’Àmbar i la Xusa, tenien moltes ganes de jugar i van veure que el contenidor estava molt lluny. Per tant, van decidir llençar-ho a un lloc que no es veiés massa al bosc. A l’endemà, quan van anar amb els avis a posar menjar als animals, van veure que hi havia alguns animals que es trobaven malament i tenien ferides. Els avis es van estranyar perquè no els hi havia passat mai. Van trucar al veterinari perquè curés aquests animals i el veterinari els hi va dir que segurament havien menjat alguna cosa que no haurien d’haver menjat, com plàstics, papers o restes de brossa. Com hauria anat a parar aquella brossa al bosc?

**L**’Antonella i la Lídia van decidir anar a investigar al bosc, per veure si descobrien alguna cosa. A prop d’on havien fet el pícnic el dia anterior, van veure les bosses trencades i tota la brossa escampada. Se’n van adonar que les altres dues, la Xusa i l’Àmbar, no havien anat a llençar les bosses al contenidor. Van anar a buscar els pares per explicar el què havien vist i aquests van cridar a la Xusa i l’Àmbar per saber la seva versió. Primer elles ho van negar tot, però els pares les van portar fins on hi havia la brossa escampada. Davant de les proves, elles van acabar reconeixent que no van portar-les al contenidor. Els pares van fer reflexionar a la Xusa i a l’Àmbar sobre el que van fer i si els agradaria que a elles els hi fessin mateix i les van fer recollir tot el que havien embrutat. Les dues nenes van reconèixer que ho van fer malament i van recapacitar sobre la seva actitud. Per demostrar que estan penedides, ajuden als avis a cuidar els animals perquè s’adonen que sense voler han fet molt de mal. I totes dues decideixen que quan siguin grans seran veterinàries per ajudar als animals i seguir la feina dels avis amb el santuari.